
RADIACINĖS SAUGOS CENTRO GEOINFORMACINĖS PLATFORMOS (RSC GIP) VEIKLOS TĘSTINUMO UŽTIKRINIMO PRIEMONIŲ 
TECHNINĖ SPECIFIKACIJA


1. PIRKIMO OBJEKTAS IR BENDROSIOS NUOSTATOS

Radiacinės saugos centras (toliau – RSC) vykdydamas 2022–2030 metų Lietuvos Respublikos sveikatos apsaugos ministerijos sveikatos išsaugojimo ir stiprinimo plėtros programos pažangos priemonę Nr. 11-001-02-10-01 „Gerinti grėsmių bei rizikos sveikatai veiksnių valdymą“ (toliau – LR SAM PP) įgyvendina projektus, kuriais išplėtė RSC naudojamus geoinformacinius įrankius į visapusišką geoerdvinių duomenų valdymo platformą (toliau – RSC GIP), skirtą užtikrinti efektyvų informacijos struktūrizavimą, analizę ir panaudojimą radiologinių ar branduolinės avarijų valdymo, radiologinės būklės stebėjimo ir radiacinės saugos priežiūros vykdymo srityse, modernizavo Valstybės jonizuojančiosios spinduliuotės šaltinių ir darbuotojų apšvitos registrą užtikrindamas ilgalaikį veiklos procesų skaitmeninės transformacijos tęstinumą, didino visuomenės, valstybinių institucijų ir komunikacijos atstovų informuotumą radiacinės saugos srityje taikant pažangias komunikacijos priemones. Vykdydamas LR SAM PP 2025-2026 m. įgyvendinimas projektą „Pasirengimo branduolinėms ir radiologinėms avarijoms skaitmeninių sprendimų išplėtimas ir Radiacinio pavojaus perspėjimo sistemos plėtra ir modernizavimas“ bei atsižvelgiant į egzistuojančią geopolitinę situaciją, hibridinių grėsmių atsiradimo tikimybę, RSC diegia pažangius, dirbtiniu intelektu grįstus, šiuolaikinius saugumo iššūkius atliepiančius sprendimus, kurie turi būti integruoti į RSC GIP siekiant užtikrinti jų sinergiją, efektyvumą ir pridėtinę vertę, optimizuoti išteklių panaudojimą, sumažinti veiklų dubliavimąsi ir skatinti inovatyvių sprendimų kūrimą bei pritaikymą. Kadangi RSC GIP apjungia daug įvairios informacijos, ir sparčiai diegiant naujas technologijas turi būti nuolat atnaujinama, būtina turėti aplinką, skirtą naujų sprendimų diegimui ir išbandymui, siekiant užtikrinti nepertraukiamą RSC GIP elementų ir integracijų veikimą, neprarasti veikiančių funkcionalumų ar archyvinių duomenų ir pan. Taip pat, siekiant užtikrinti RSC GIP nepertraukiama ir efektyvų veikimą, būtina palaikyti visų joje įdiegtų licencijų naujausias versijas. Licencijų atnaujinimas į naujausią versiją užtikrina naujausių saugumo standartų palaikymą programinėje įrangoje, kibernetinio saugumo spragų ar funkcionalumo neatitikimų taisymą, leidžia suteikti aplikacijoms naujo funkcionalumo. Stabilių ir pereinamųjų versijų palaikymas leidžia pritaikyti naujas funkcijas patogesniam duomenų apdirbimui, atvaizdavimui, valdymui. Techninis aptarnavimas reikalingas programinės įrangos gamintojo techniniam palaikymui (angl. tech. support) užtikrinti, licencijų generavimui, integracijų ar kitų sukurtų produktų pritaikymui atnaujintai programinės įrangos versijai, suteikiant vaizdavimo ar duomenų surinkimo aplikacijoms daugiau lankstumo ar pritaikant esamą duomenų struktūrą atnaujintai programinės įrangos versijai. 
Šiuo pirkimų planuojama įsigyti šias RSC GIP veiklos tęstinumo užtikrinimo priemones:
· RSC GIP naudojamos programinės įrangos ArcGIS Enterprise Advanced Up to Four Cores Perpetual License licencijos atnaujinimas į naujausią versiją, įskaitant vienerių metų naujumo garantiją ir techninį aptarnavimą– 1 vnt.
· RSC GIP naudojamos programinės įrangos ArcGIS GeoEvent Server Up to Four Cores Perpetual License licencijos atnaujinimas į naujausią versiją, įskaitant vienerių metų naujumo garantiją ir techninį aptarnavimą – 1 vnt.
· RSC GIP naudojamos programinės įrangos ArcGIS Enterprise Professional Plus User Type Perpetual License licencijos atnaujinimas į naujausią versiją, įskaitant vienerių metų naujumo garantiją ir techninį aptarnavimą – 1 vnt.



2. BENDRIEJI REIKALAVIMAI


	Eil. Nr.
	Aprašymas, techniniai reikalavimai
	Atitikimas techniniams reikalavimams (įrašyti taip arba ne)

	2.1.
	RSC GIP naudojamos programinės įrangos ArcGIS Enterprise Advanced Up to Four Cores Perpetual License licencijos atnaujinimas į naujausią versiją, įskaitant vienerių metų naujumo garantiją ir techninį aptarnavimą 
	

	2.2.
	RSC GIP naudojamos programinės įrangos ArcGIS GeoEvent Server Up to Four Cores Perpetual License licencijos atnaujinimas į naujausią versiją, įskaitant vienerių metų naujumo garantiją ir techninį aptarnavimą 
	

	2.3.

	RSC GIP naudojamos programinės įrangos ArcGIS Enterprise Professional Plus User Type Perpetual License licencijos atnaujinimas į naujausią versiją, įskaitant vienerių metų naujumo garantiją ir techninį aptarnavimą 
	


 
2.4. Paslaugos teikimo vieta: Radiacinės saugos centras, Kalvarijų g. 153, LT-08352 Vilnius. 
2.5. Prekių ir paslaugos teikimo terminai:  licencijų pristatymas įdiegimas ir sukonfigūravimas turės būti atliktas ne ilgiau kaip per 4 (keturis) mėnesius nuo Sutarties pasirašymo. Terminai gali būti pratęsti sutarus abiem Šalim.
2.6. Jei siūloma lygiavertė programinė įranga, Tiekėjas privalo savo lėšomis:
2.6.1.  ne daugiau kaip per 2 mėnesius privalo atlikti Pirkėjo turimų sistemų (inžinerinių, topografinių erdvinių miesto duomenų apsikeitimo logiką, objektų simbolizavimą ir planų spausdinimą ir kt.) migravimą iš dabartiniu metu naudojamos Esri ArcGIS aplinkos į lygiavertę, užtikrinant nepertraukiamą Pirkėjo turimų sistemų darbą, atlikti internetinių paslaugų portalų perprogramavimą, kurie susiję su ArcGIS Enterprise paslaugomis arba juos pritaikyti veikti naudojant lygiaverčius sprendimus.
2.6.2. užtikrinti Pirkėjo specialistų apmokymus darbui su siūloma programine įranga.
2.6.3. užtikrinti kad, lygiavertė programinė įranga atitiktų turimos ir naudojamos programinės įrangos bazinį funkcionalumą, duomenų suderinamumą tarp visų naudojamų sistemų, bei visų veikiančių veiklos procesų veikimą, kurie orientuoti į vidinius ir išorinius vartotojus.
2.7. Turi būti numatytas ne trumpesnis nei 12 mėn. garantinio aptarnavimo laikotarpis, per kurį Tiekėjas privalo nemokamai pašalinti atsiradusius sukurtų testinės aplinkos veikimo trukdžius ir klaidas, jei jie atsirado ne dėl RSC kaltės.
2.8. Atsižvelgiant į tai, kad Pirkėjas yra esminis kibernetinio saugumo, Tiekėjas turi užtikrinti, kad siūlomų prekių gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose, o paslaugų teikimas nebūtų vykdomas iš Viešųjų pirkimų  įstatymo 92 straipsnio 14 dalyje numatytame sąraše nurodytų valstybių ar teritorijų.
2.9. Tiekėjas privalo užtikrinti, kad siūlomos prekės atitinka Europos sąjungos nustatytus  neįgaliųjų ir tinkamumo visiems naudotojams kriterijus.
_______________________________

